Սա Հայաստանի արտգործնախարարի՝ Իսրայել կատարած առաջին այցը չէր: Բայցեւայնպես՝ ներկա միջազգային իրավիճակում Նաթանյահուի հրավերը մի տեսակ ինտրիգային է: Հայաստանում, ավանդաբար, շատերը թերահավատորեն են մոտենում թե' Իսրայել պետությանը, թե' հրեական գործոնին՝ ընդհանրապես: Տասնամյակներ շարունակ հանրային գիտակցության մեջ արմատավորվել են այն համոզմունքները, թե հայ ժողովրդի դժբախտությունների մեջ հրեաները հատուկ դեր են խաղում: Իրարից առավելագույնս հեռավորություն պահպանելու՝ Հայաստանի եւ Իսրայելի վարած երկարամյա քաղաքականությունն էլ ավելի է ամրապնդում այդ ավանդական համոզմունքները: Դե, իսկ Ադրբեջանին ժամանակակից հարձակվողական զենքի վաճառքը սպառնում է վերջնականապես ամրագրել Իսրայելի կերպարը` որպես հայ ժողովրդի թշնամու: